Diari Oficial de la Generalitat Valenciana


Sumari del DOGV 9911, del 08-08-2024 (2024/8242)

EXTRACTE de la Resolució d'1 d'agost de 2024, de la Direcció General de Labora Servei Valencià d'Ocupació i Formació, per la qual es convoquen subvencions destinades a la integració sociolaboral de persones treballadores en situació o en risc d'exclusió social en empreses d'inserció per a 2024.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9911

Data del DOGV
:   08-08-2024

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2024/8242

CVE
:   ZLMJ-Z-4211-2540

Data del document
:   01-08-2024

Organisme emissor
:   Labora Servei Valencià d'Ocupació i Formació

Tipus de document
:   Extracte

BDNS (Identif.): 778828

De conformitat amb el que preveuen els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la convocatòria, el text complet de la qual pot consultar-se en la Base de dades nacional de subvencions:

<https://www.infosubvenciones.es/bdnstrans/GE/es/convocatoria/778828>

*Primer. Objecte*

La present resolució té per objecte convocar, per a l'exercici 2024, les subvencions corresponents als programes regulats en el capítol II del títol II de les bases reguladores, excepte els de la secció 5a, per a promoure i facilitar la integració sociolaboral de persones en situació o risc d'exclusió social dins de les empreses d'inserció l'activitat de les quals es desenvolupe en la Comunitat Valenciana.

*Segon. Beneficiàries*

Les entitats beneficiàries són les empreses d'inserció que desenvolupen la seua activitat en la Comunitat Valenciana i que, havent sigut qualificades amb caràcter definitiu per Labora Servei Valencià d'Ocupació i Formació, contracten persones treballadores en situació o risc d'exclusió social.

*Tercer. Bases reguladores*

Les bases reguladores estan incorporades en l'Orde 15/2024, de 5 de juliol, de la Conselleria d'Educació, Universitats i Ocupació, per la qual s'establixen les bases reguladores de les subvencions destinades a la integració sociolaboral de persones treballadores en situació d'exclusió social en empreses d'inserció i en empreses ordinàries de treball i s'atribuïx a les empreses d'inserció de la Comunitat Valenciana l'execució del servici de reintegració en el mercat laboral i la protecció i inclusió social de grups vulnerables (persones en situació d'exclusió social o en greu risc d'exclusió) com a servici d'interés econòmic general (DOGV 9888, 09.07.2024).

*Quart. Quantia*

Per a l'exercici 2024, les quanties d'ajudes corresponents a les accions subvencionables són:

1. Subvencions destinades a la creació o manteniment de llocs de treball de persones en situació o risc d'exclusió social: l'ajuda consistirà en un mòdul establit en l’informe tècnic de data 10/07/2024 per un import anual de 12.743,05 € per treballador/a a jornada completa, corresponent al 85 % de l’ZAI 4801 - 5,57 % hores no treballades per IT, maternitat i paternitat.

L'ajuda serà proporcional per a contractes inferiors a un any o a una jornada parcial, segons la jornada mínima establida en l'article 20 de l'orde per la qual s'establixen les bases reguladores.

2. Subvenció per a finançar els gastos salarials i de Seguretat Social derivats de la contractació de personal tècnic de suport sociolaboral en empreses d'inserció: fins a 3.500 euros anuals per cada persona treballadora en situació o risc d'exclusió social, contractada durant el període entre l’1 de gener i el 31 de desembre de 2024, sempre que es complisquen els requisits de l'article 23 i les ràtios mínimes establides en l'apartat 3 de l'article 24 de l'orde per la qual s'establixen les bases reguladores.

En cap cas l'ajuda podrà superar el 100 % del cost salarial real del personal tècnic de suport sociolaboral en l'empresa d'inserció.

3. Subvenció per a finançar els gastos salarials i de Seguretat Social derivats de la contractació de personal de suport a l'activitat productiva: fins a 2.500 euros anuals per cada persona treballadora en situació o risc d'exclusió social contractada a jornada completa durant el període entre l’1 de gener i el 31 de desembre de 2024, sempre que es complisquen els requisits de l'article 27 i les ràtios mínimes establides en l'apartat 3 de l'article 28 de l'orde per la qual s'establixen les bases reguladores.

En cas de jornades a temps parcial o contractes de duració inferior a 12 mesos, la subvenció es reduirà de manera proporcional.

En cap cas l'ajuda podrà superar el 100 % del cost salarial real del personal de suport a l'activitat productiva en l'empresa d'inserció.

4. Subvenció per a finançar gastos per a la posada en marxa de les empreses d'inserció, corresponents a gastos realitzats i pagats durant l'exercici 2024, que podran gaudir-se des de la data de qualificació definitiva, durant els tres primers anys de funcionament: fins al 50 % del cost del servici prestat, sense que el total de l'ajuda supere la quantitat de 500 euros anuals per cada persona en situació o risc d'exclusió, contractada en l'empresa d'inserció en la data de sol·licitud de l'ajuda.

5. Subvenció a la gerència d'empreses d'inserció: fins al 50% de l’SMI corresponent a l'exercici 2024, inclosa la part proporcional de dos pagues extraordinàries, per la contractació a jornada completa durant tot el període subvencionable de la persona que exercisca la gerència. Quan es tracte de contractacions a temps parcial, la quantia màxima que es percebrà serà proporcional de la jornada.

*Quint. Termini de presentació de sol·licituds*

Els terminis de presentació de sol·licituds per a l'exercici 2024 són els següents:

1. Les sol·licituds d'ajudes indicades en les seccions 1a, 2a, 3a,4a i 6a del capítol II del títol II de l'orde reguladora de les bases, destinades a finançar els costos salarials de persones en situació d'exclusió social, de personal tècnic de suport sociolaboral en empreses d'inserció, de personal de suport a l'activitat productiva i de gerents, així com a finançar gastos per a la posada en marxa de les empreses d'inserció, hauran de presentar-se en el termini de 15 dies hàbils comptats a partir de l’endemà de la publicació de l'extracte de la present resolució en el DOGV.

2. Quan l'empresa d'inserció no haja obtingut la qualificació definitiva amb anterioritat al termini referit en l'apartat anterior del present article, el termini per a la presentació de les sol·licituds corresponents serà d'un mes des d'esta qualificació, i el termini màxim per a la petició d'estes ajudes serà el 31 d'octubre de 2024.

*Sext. Compatibilitat amb el Mercat Comú*

Les subvencions a les empreses d'inserció, regulades en el capítol II del títol II de l'orde per la qual es regulen les bases, són compatibles amb el Mercat Comú i no requerixen notificació a la Comissió, ja que es regixen per la Decisió de la Comissió, de 20 de desembre de 2011, relativa a l'aplicació de les disposicions de l'article 106.2 del Tractat de Funcionament de la Unió Europea (TFUE) a les ajudes estatals en forma de compensació per servici públic concedides a algunes empreses encarregades de la gestió de servicis d'interés econòmic general (DOUE L núm. 7, 11.1.2012), sempre que es complisquen tots els requisits establits en esta, i l'entitat supere 750.000 euros concedits com a ajudes *de minimis*  per un estat membre durant qualsevol període de tres anys a una única empresa d'inserció, incloent si es poguera superar esta quantitat amb les ajudes sol·licitades segons la present convocatòria.

Així mateix, les subvencions a les empreses d'inserció regulades en el capítol II del títol II de l'orde per la qual es regulen les bases, són compatibles amb el Mercat Comú i no requerixen notificació a la Comissió, ja que, en el cas de no superar el límit de 750.000 euros d'ajudes concedides en concepte *de minimis*, com a única empresa, en el termini de tres anys, es regiran pel Reglament (UE) 2023/2832 de la Comissió, de 13 de desembre de 2023, relatiu a l'aplicació dels articles 107 i 108 del Tractat de Funcionament de la Unió Europea, a les ajudes *de minimis*  concedides a empreses que presten servicis d'interés econòmic general (DOUE L de 15.12.2023).

  

València, 1 d'agost de 2024

Antonio Galvañ Díez

Director general de Labora Servei Valencià d'Ocupació i Formació